**Ministru kabineta rīkojuma projekta "Par Ievu Jaunzemi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar likuma "Par Valsts ieņēmumu dienestu" 4. panta pirmo daļu Valsts ieņēmumu dienesta ģenerāldirektora kandidatūru pēc finanšu ministra ieteikuma apstiprina Ministru kabinets.Lai atbilstoši likuma "Par Valsts ieņēmumu dienestu" 4. panta pirmajai daļai apstiprinātu Ievas Jaunzemes kandidatūru iecelšanai Valsts ieņēmumu dienesta ģenerāldirektora amatā, ir sagatavots Ministru kabineta rīkojums "Par Ievu Jaunzemi". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 17. augustā oficiālajā izdevumā "Latvijas Vēstnesis" tika izsludināts konkurss uz Valsts ieņēmumu dienesta ģenerāldirektora amatu.Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".Finanšu ministres D.Reiznieces-Ozolas izveidotā Valsts ieņēmumu dienesta ģenerāldirektora amata pretendentu vērtēšanas komisija pieņēma lēmumu ieteikt pretendentu I. Jaunzemi virzīt iecelšanai Valsts ieņēmumu dienesta ģenerāldirektora amatā. I. Jaunzeme vislabāk atbilst Valsts ieņēmumu dienesta ģenerāldirektora amata aprakstā izvirzītajām prasībām, ieguva visaugstāko vērtējumu pretendentu vērtēšanas mutvārdu intervijā un vadības kompetenču novērtēšanā, kā arī par viņu ir sniegtas pozitīvas atsauksmes no iepriekšējiem sadarbības partneriem, kolēģiem un vadītājiem.I. Jaunzemei ir maģistra grāds biznesa vadībā un ekonomikā, viņa brīvi pārvalda angļu un krievu valodu, kā arī ir apguvusi franču un vācu valodas pamatzināšanas. I. Jaunzeme līdz šim strādājusi Ekonomikas ministrijas Administrācijas vadītājas amatā, bijusi Labklājības ministrijas valsts sekretāre un ieņēmusi Konkurences padomes priekšsēdētājas amatu, kā arī bijusi Latvijas Darba devēju konfederācijas ģenerāldirektore. Šajos amatos I.Jaunzeme ir demonstrējusi tālejošu stratēģisko redzējumu un guvusi pārliecinošu pieredzi procesu optimizācijā, pārveidošanā un pārmaiņu ieviešanā, kā arī starpresoru un starptautiskās sadarbības veidošanā.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts kanceleja. Ar finanšu ministres D.Reiznieces-Ozolas 2018. gada 16. augusta rīkojumu Nr. 295 "Par pretendentu konkursu uz Valsts ieņēmumu dienesta ģenerāldirektora amatu" izveidotajā pretendentu vērtēšanas komisijā iekļauti pārstāvji no Valsts kancelejas, Valsts kases, Iekšlietu ministrijas, Konkurences padomes, Ārvalstu investoru padomes Latvijā, Latvijas Darba devēju konfederācijas un Latvijas Finanšu nozares asociācijas padomes. Pretendentu vērtēšanas procesā piedalījās novērotāji no biedrības "Latvijas Tirdzniecības un rūpniecības kamera" un biedrības "Latvijas Republikas Grāmatvežu asociācija".  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |
|   **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
|   **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Finanšu ministre Dana Reizniece-Ozola

Vintiša 67082932

Katri.Vintisa@mk.gov.lv